ԱՄՓՈՓԱԹԵՐԹ

«ԱՐՏ ԳԼՈԲԱԼ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |
| --- | --- |
| 1. ՀՀ ֆինանսների նախարարություն | 19-08-2022թ. |
| N 01/2-1/14621-2022 |
| 1․ Ս.թ. օգոստոսի 15-ի Ձեր թիվ 01/13158-2022 գրությամբ ներկայացված՝ «Գերակա ոլո­­ր­­տում իրա­­­­­­կանացվող ներդրումային ծրագրի շրջանակներում ներմուծվող տեխնո­լո­գիա­կան սար­­­­­քա­­վո­­­­­րումների, դրանց բաղկացուցիչ ու համալրող մասերի, հումքի և (կամ) նյու­թերի նկատ­­­­­­մամբ սա­կա­­­գնային, մասնավորապես, ներմուծման մաքսատուրքից ազա­տելու արտո­­նու­­­­­թյու­­­նից օգտ­վելու համար «ԱՐՏ ԳԼՈԲԱԼ» սահմանափակ պատասխանա­տվու­­­­թյամբ ըն­կե­­­­­րու­թյան կող­մից ներ­­կա­յացված հայտը բավարարելու և արտոնությունը կիրա­­ռելու մասին» ՀՀ կառա­­­­­­­վա­րու­թյան որոշ­­­ման նախա­­գծի և հայտի վերա­­­բե­ր­յալ հայտնում ենք, որ դիտողու­թյուն­ներ և առա­ջար­կու­թյուն­­ներ չկան: |  Ընդունվել է։  |
| 2. ՀՀ պետական եկամուտների կոմիտե |  22-08-2022թ.  |
|  N 01/3-2/60098-2022 |
| 1․ Եվրասիական տնտեսական հանձնաժողովի խորհրդի 14.09.2021թ. «Եվրասիական տնտեսական միության արտաքին տնտեսական գործունեության միասնական ապրանքային անվանացանկը և Եվրասիական տնտեսական միության միասնական մաքսային սակագինը հաստատելու մասին» N 80 որոշմամբ Եվրասիական տնտեսական միության ԱՏԳ ԱԱ 4811 59 000 9 ծածկագրին դասվող ապրանքների նկատմամբ մինչև 30.09.2022թ. ներառյալ սահմանված է 0 տոկոս ներմուծման մաքսատուրքի դրույքաչափ:2. Նախագծի 2-րդ կետի 2-3-րդ ենթակետերի համաձայն` «Արտ Գլոբալ» սահմանափակ պատասխանատվությամբ ընկերության կողմից իրականացվող ներդրումային ծրագրի շրջանակներում տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի ներմուծումն իրականացվելու է ս.թ. հուլիսի 28-ից՝ մինչև ծրագրի իրականացման վերջնաժամկետը, իսկ ծրագրի իրականացման ժամկետ է նույն որոշումն ուժի մեջ մտնելուց հետո՝ 5 տարի, մինչդեռ Կարգի 12-րդ կետով սահմանված է, որ Կարգի իմաստով ներդրումային ծրագրի իրականացման նպատակով ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի ներմուծման ժամանակահատվածը չի կարող գերազանցել ծրագրի իրականացման ժամկետը: Միաժամանակ, Հայտին կից ներկայացված Ձև N 1-ում և Ձև N 2-ում որպես Հայաստանի Հանրապետության էկոնոմիկայի նախարարություն ներկայացման ամսաթիվ է նշված 28.07.2022թ., իսկ Նախագծի 2-րդ կետի 2-րդ ենթակետի համաձայն` «Արտ Գլոբալ» սահմանափակ պատասխանատվությամբ ընկերության կողմից իրականացվող ներդրումային ծրագրի շրջանակներում տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի ներմուծումն իրականացվելու է ս.թ. հուլիսի 28-ից՝ մինչև ծրագրի իրականացման վերջնաժամկետը, մինչդեռ Կարգի 12-րդ կետով սահմանված է, որ Կարգի իմաստով ներդրումային ծրագրի իրականացման նպատակով ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի ներմուծման սկզբնաժամկետը չի կարող լինել ավելի շուտ, քան Հայտի` Հայաստանի Հանրապետության էկոնոմիկայի նախարարություն ներկայացման հաջորդ օրը։ Հաշվի առնելով վերոնշյալը` առաջարկում ենք Նախագծում կատարել համապատասխան փոփոխություններ: 3. Հայտին կից ներկայացված Ձև N 4-ում և Նախագծի հավելվածում ներկայացված ապրանքների ցանկերում նշված տեղեկությունները բավարար չեն ըստ Եվրասիական տնտեսական միության արտաքին տնտեսական գործունեության ապրանքային անվանացանկի` դասակարգման ճշգրտության վերաբերյալ դիրքորոշում ներկայացնելու համար:Միաժամանակ, «Արտ Գլոբալ» սահմանափակ պատասխանատվությամբ ընկերությունը (ՀՎՀՀ 06950508, գրանցված 02.07.2015թ.) գործում է հարկման ընդհանուր համակարգում, ըստ ներկայացրած վերջին՝ 2022թ. հունիս ամսվա եկամտային հարկի և սոցիալական վճարի ամսական հաշվարկի ունի 49 հարկման բազա ունեցող վարձու աշխատողներ, որոնց միջին հարկման բազան կազմում է 158,224 ՀՀ դրամ: Ինչ վերաբերում է ընկերության շրջանառությունից ստացված տարեկան հասույթներին, ապա հայտնում ենք, որ իրացման վերաբերյալ դիմումին կից ներկայացված տեղեկատվությունը չի համընկնում հարկային մարմնի տեղեկատվական բազայում առկա տվյալների հետ, ուստի նշված տեղեկատվությունը հանդիսանում է հարկային գաղտնիք և ենթակա չէ տրամադրման, իսկ 15.08.2022թ. դրությամբ ընկերությունը չունի հարկային մարմնի կողմից վերահսկվող եկամուտների գծով պարտավորություն: |  Ընդունվել է։ Ընկերությունը նախատեսում է ներմուծել ապրանքները 5 տարիների ընթացքում։Ընդունվել է։Ընդունվել է։  |
| 3․ ՀՀ արդարադատության նախարարություն | 17-08-2022թ․ |
| N /27.3/36318-2022 |
| 1․ «Գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ սակագնային, մասնավորապես, ներմուծման մաքսատուրքից ազատելու արտոնությունից օգտվելու համար «ԱՐՏ ԳԼՈԲԱԼ» սահմանափակ պատասխանատվությամբ ընկերության կողմից ներկայացված հայտը բավարարելու և արտոնությունը կիրառելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 2-րդ կետի 2-րդ ենթակետով նախատեսվում է սահմանել, որ «ԱՐՏ ԳԼՈԲԱԼ» սահմանափակ պատասխանատվությամբ ընկերության կողմից իրականացվող ներդրումային ծրագրի շրջանակներում տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի ներմուծումն իրականացվելու է ս․թ․ հուլիսի 28-ից մինչև ծրագրի իրականացման վերջնաժամկետը: Այս կապակցությամբ հարկ է նկատի ունենալ ՀՀ կառավարության 2015 թվականի սեպտեմբերի 17-ի №1118-Ն որոշման հավելվածի 12-րդ կետը, համաձայն որի՝ սույն կարգի իմաստով ներդրումային ծրագրի իրականացման նպատակով ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի ներմուծման ժամանակահատվածը չի կարող գերազանցել ծրագրի իրականացման ժամկետը, իսկ ներմուծման սկզբնաժամկետը չի կարող լինել ավելի շուտ, քան սույն հավելվածի 13-րդ կետով նախատեսված հայտի` Հայաստանի Հանրապետության էկոնոմիկայի նախարարություն ներկայացման հաջորդ օրը։ Տվյալ դեպքում, Նախագծին կից ներկայացված փաստաթղթերի ուսումնասիրությունից բխում է, որ հայտը ներկայացվել է 2022 թվականի հուլիսի 28-ին, հետևաբար Նախագծով ս.թ. հուլիսի 28-ն որպես ներմուծման իրականացման ժամկետի սկիզբ սահմանելն ունի վերանայման կարիք:  Միևնույն ժամանակ, հարկ ենք համարում հայտնել, որ համաձայն Նախագծի հիմնավորման՝ ներդրումային ծրագրի շրջանակներում նախատեսվում է ստեղծել 24 նոր աշխատատեղ, մինչդեռ՝ Նախագծին կից ներկայացված ներդրումային ծրագրի 4-րդ կետի համաձայն՝ ներդրումային ծրագրի արդյունքում կստեղծվեն մինչև 20 նոր աշխատատեղեր, իսկ տնտեսական գործունեության և ծրագրային ցուցանիշների 5-րդ կետի համաձայն՝ որպես 2022 թվականից մինչև 2027 թվականի աշխատատեղերի քանակի ցուցանիշ նշվել է 24 աշխատատեղ: Նշվածը հաշվի առնելով՝ Նախագծի հիմնավորումը և ներդրումային ծրագիրն անհրաժեշտ է համապատասխանեցնել միմյանց: | Ընդունվել է։ |